《水调歌头 中秋夜有怀张二凤皋京师》
清代·华音垂

天上玉轮满，露气桂丛浮。举杯劝影忽忆，之子别三秋。

想见长劝独客，羞向朱门裾曳，遥夜看吴钩。一样对清景，回首思悠悠。

记少日，潘杨戚，竞风流。文坛夺帜，只道联步上瀛洲。

叵耐姮娥不爱，偏显晶光此际，两地照离愁。何处管弦沸，扶醉上琼楼。

作者简介：华音垂，字扶轮，金匮人。雍正二年举人。